Document ID: 32002R0353

Komission asetus (EY) N:o 353/2002,
annettu 25 päivänä helmikuuta 2002,
tiettyjen ohjeellisten määrien ja toimijakohtaisten enimmäismäärien vahvistamisesta banaanien tuontia yhteisöön koskevien todistusten myöntämiseksi tariffikiintiöissä vuoden 2002 toiseksi vuosineljännekseksi
EUROOPAN YHTEISÖJEN KOMISSIO, joka
ottaa huomioon Euroopan yhteisön perustamissopimuksen,
ottaa huomioon banaanialan yhteisestä markkinajärjestelystä 13 päivänä helmikuuta 1993 annetun neuvoston asetuksen (ETY) N:o 404/93(1), sellaisena kuin se on viimeksi muutettuna asetuksella (EY) N:o 2587/2001(2), ja erityisesti sen 20 artiklan,
sekä katsoo seuraavaa:
(1) Neuvoston asetuksen (ETY) N:o 404/93 soveltamista koskevista yksityiskohtaisista säännöistä banaanien tuontia yhteisöön koskevan menettelyn osalta 7 päivänä toukokuuta 2001 annetun komission asetuksen (EY) N:o 896/2001(3), sellaisena kuin se on viimeksi muutettuna asetuksella (EY) N:o 349/2002(4), 14 artiklan 1 kohdassa säädetään mahdollisuudesta vahvistaa tuontitodistusten myöntämistä varten kullekin kolmelle ensimmäiselle vuosineljännekselle ohjeellinen määrä, joka ilmaistaan yhtenäisenä prosenttimääränä kussakin tariffikiintiössä käytettävissä olevista määristä.
(2) Yhteisössä vuonna 2001 kaupan pidettyjen banaanien määriin ja erityisesti toisena vuosineljänneksenä tosiasiallisesti tapahtuneeseen tuontiin sekä yhteisön markkinoiden vuoden 2002 toisen vuosineljänneksen hankinta- ja kulutusnäkymiin liittyvien tietojen perusteella vahvistetaan A-, B- ja C-tariffikiintiöitä varten ohjeelliset määrät koko yhteisön tarvitsemien hankintojen sekä tuotanto- ja markkinointialojen välisten kauppavirtojen jatkumisen varmistamiseksi.
(3) Samojen tietojen perusteella olisi vahvistettava enimmäismäärä, jonka rajoissa kukin toimija voi jättää todistushakemuksia vuoden 2002 toiseksi vuosineljännekseksi asetuksen (EY) N:o 896/2001 14 artiklan 2 kohdan mukaisesti.
(4) Määriä vahvistettaessa on otettava myös huomioon asetuksen (ETY) N:o 404/93, sellaisena kuin se on muutettuna asetuksella (EY) N:o 2587/2001, 18 artiklassa säädetty tariffikiintiöiden määrä ja asetuksen (EY) N:o 896/2001, sellaisena kuin se on muutettuna asetuksella (EY) N:o 349/2002, 2 artiklan 2 kohdassa määritelty perinteisten ja ei-perinteisten toimijoiden välinen C-tariffikiintiön määrän jakauma.
(5) C-tariffikiintiössä olisi vahvistettava ei-perinteisiä toimijoita varten ohjeellinen katto ja toimijakohtainen enimmäismäärä siten, että toimijat voivat mukautua tariffikiintiön määrän alenemisen ja toimijaluokkien välisen uuden jakauman aiheuttamaan tilanteeseen ja ottaa huomioon asetuksessa (EY) N:o 2294/2001(5) ensimmäistä vuosineljännestä varten ennalta varautuvasti vahvistetut määrät. Tuonnin häiriintymisen estämiseksi olisi säädettävä, että kun toimija jättää erityisen hakemuksen, todistukset on myönnettävä viipymättä hakemuksen jättämisen jälkeen.
(6) Koska tämän asetuksen säännöksiä on sovellettava ennen kuin vuoden 2002 toista vuosineljännestä koskeva todistushakemusten jättämisaika alkaa, tämän asetuksen on tultava voimaan viipymättä.
(7) Tässä asetuksessa säädetyt toimenpiteet ovat banaanien hallintokomitean lausunnon mukaiset,
ON ANTANUT TÄMÄN ASETUKSEN:
1 artikla
Vahvistetaan asetuksen (EY) N:o 896/2001 14 artiklan 1 kohdassa tarkoitettu ohjeellinen määrä asetuksen (ETY) N:o 404/93 18 artiklassa säädetyissä tariffikiintiöissä tapahtuvalle banaanien tuonnille vuoden 2002 toiseksi vuosineljännekseksi seuraavasti:
- 29 prosenttia perinteisille toimijoille ja ei-perinteisille toimijoille A- ja B-tariffikiintiöissä käytettävissä olevista määristä,
- 28 prosenttia perinteisille toimijoille C-tariffikiintiössä käytettävissä olevista määristä,
- 41 prosenttia ei-perinteisille toimijoille C-tariffikiintiössä käytettävissä olevista määristä.
2 artikla
Vahvistetaan asetuksen (EY) N:o 896/2001 14 artiklan 2 kohdassa tarkoitettu määrä asetuksen (ETY) N:o 404/93 18 artiklassa säädetyissä tariffikiintiöissä tapahtuvalle banaanien tuonnille vuoden 2002 toisena vuosineljänneksenä seuraavasti:
- 29 prosenttia asetuksen (EY) N:o 896/2001 4 ja 5 artiklan mukaisesti perinteisille toimijoille vahvistetusta viitemäärästä A- ja B-tariffikiintiöissä,
- 29 prosenttia asetuksen (EY) N:o 896/2001 9 artiklan 3 kohdan mukaisesti ei-perinteisille toimijoille vahvistetusta ja niille ilmoitetusta määrästä A- ja B-tariffikiintiöissä,
- 28 prosenttia asetuksen (EY) N:o 896/2001 4 ja 5 artiklan mukaisesti perinteisille toimijoille vahvistetusta viitemäärästä C-tariffikiintiössä,
- 41 prosenttia asetuksen (EY) N:o 896/2001 9 artiklan 3 kohdan mukaisesti ei-perinteisille toimijoille vahvistetusta ja niille ilmoitetusta määrästä C-tariffikiintiössä.
3 artikla
Poiketen siitä, mitä asetuksen (EY) N:o 896/2001 18 artiklan 1 kohdassa säädetään, kun ei-perinteiset C-toimijat jättävät kansallisille toimivaltaisille viranomaisille erityisen hakemuksen, jossa viitataan tämän asetuksen 3 artiklaan, niille myönnetään tuontitodistus viipymättä tämän asetuksen 2 artiklassa vahvistettujen enimmäismäärien rajoissa.
Nämä todistukset ovat voimassa määräajan asetuksen (EY) N:o 896/2001 18 artiklan 2 kohdan mukaisesti.
Tällaisissa todistuksissa, jotka myönnetään ja joita käytetään maaliskuun aikana, mainittavat määrät merkitään todistukseen siten, että ne luetaan mukaan vuoden 2002 toisen vuosineljänneksen määriin.
4 artikla
Tämä asetus tulee voimaan 26 päivänä helmikuuta 2002.
Tämä asetus on kaikilta osiltaan velvoittava, ja sitä sovelletaan sellaisenaan kaikissa jäsenvaltioissa.
Tehty Brysselissä 25 päivänä helmikuuta 2002.

Labels: 3
17